સમયની-વ્યવહારની-દુનિયાદારીની આ ક્રૂરતા સમજાય- ઝટ સ્વીકારાઇ જાય, ત્યારે ‘મોટા’ અને ‘સમજુ’ થયાનું પ્રમાણપત્ર મળે. પરંતુ પચીસ વર્ષ પહેલાં ભગવાનદાદાને મળવાનું થયું ત્યારે ‘મોટા’ થવાની વાર હતી. તેમને મળવાની તીવ્ર ઇચ્છા થવાનું કારણ : ‘અલબેલા’, તેનાં ગીત અને તેમાં ભગવાનદાદાનો ડાન્સ. તેમના જીવન પરથી બનેલી મરાઠી ફિલ્મ ‘એક અલબેલા’માં પણ માસ્ટર ભગવાનની મામુલી શરૂઆતથી શરૂ કરીને ‘અલબેલા’ રૂપી ટોચ સુધી તેમની સફર આલેખવામાં આવી છે.